Diari Oficial de la Generalitat Valenciana


Sumari del DOGV 6008, del 07-05-2009 (2009/4934)

RESOLUCIÓ de 22 d'abril de 2009, de la consellera d'Agricultura, Pesca i Alimentació, per la qual s'establix la convocatòria, per a l'any 2009, de les ajudes destinades a la renovació del parc nacional de maquinària agrícola.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6008

Data del DOGV
:   07-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/4934


Data del document
:   22-04-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * explotació agrària
    * ajuda pública
    * agrupació de productors agraris
    * tractor
    * ajuda a l'agricultura
    * màquina agrícola
    * suport econòmic
    * agricultor
    * cooperativa agrícola

RESOLUCIÓ de 22 d'abril de 2009, de la consellera d'Agricultura, Pesca i Alimentació, per la qual s'establix la convocatòria, per a l'any 2009, de les ajudes destinades a la renovació del parc nacional de maquinària agrícola. [2009/4934]  
L'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim destinat a estes. Els esmentats extrems depenen de la llei anual de pressupostos, en estos moments la Llei 17/2008, de 29 de desembre, de la Generalitat Valenciana, de Pressupostos, per a l'exercici 2009.  
Este règim d'ajudes complix amb allò que es disposa en els articles 87 i 88 del Tractat, i ha sigut comunicada a la Comissió, en data 20 de febrer de 2008, és aprovada amb el codi d'ajuda XA 105/2008.   
Les quanties màximes que s'establixen en esta resolució es podran veure incrementades per la dotació extraordinària prevista en el Pla d'Impuls dels Sectors Productius de la Generalitat Valenciana, en aplicació de les mesures que es dicten a l'empara dels articles 17.b i 18.1 del Decret Llei 1/2009, de 20 de febrer.  
Per això, vista la proposta de la directora general de Producció Agrària, i en l'exercici de les funcions que tinc atribuïdes, resolc:  
Apartat 1. Disposicions que s'establixen en les bases reguladores de les ajudes   
Amb esta resolució es convoquen les ajudes per a la renovació del parc nacional de maquinària agrícola a l'empara de les bases reguladores aprovades per l'Orde de 14 de març de 2007, de la Conselleria d'Agricultura, Pesca i Alimentació (DOCV núm. 5484), modificada per l'Orde d'11 de juliol de 2008, de la Conselleria d'Agricultura, Pesca i Alimentació (DOCV núm. 5810). Ambdós normes autonòmiques tenen com a objecte l'aplicació a la Comunitat Valenciana del Reial Decret 1539/2006, de 15 de desembre, pel qual es regula la concessió d'estes ajudes i la modificació d'esta última disposició feta pel Reial Decret 228/2008.  
Apartat 2. Crèdits pressupostaris a què s'imputa la subvenció i quantia total màxima de les subvencions   
El pagament de les ajudes previstes en esta resolució s'efectuarà a través de l'aplicació pressupostària 91.38.66.0525.502.15.9, línia T018000. L'import global màxim a càrrec dels pressupostos de la Generalitat Valenciana de l'any 2009 és de 500.000 euros i per a l'any 2010 és de 300.000 euros. Esta dotació es veurà incrementada per mitjà d'una quantia addicional de 600.000 euros, crèdit no disponible en el moment de la convocatòria. Este import quedarà condicionat a la declaració de disponibilitat en qualsevol moment anterior a la resolució de concessió com a conseqüència de l'aprovació d'una generació de crèdit finançada amb fons del Ministeri de Medi Ambient, Medi Rural i Marí, de conformitat amb allò que s'establix en l'article 58 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.   
Apartat 3. Objecte i finalitat de la concessió de la subvenció  
L'objecte i la finalitat de l'ajuda, en règim de concurrència competitiva, són els previstos en l'article 1 del Reial Decret 1539/2006, i en l'article 1 de l'Orde de 14 de març de 2007, de la Conselleria d'Agricultura, Pesca i Alimentació.   
Es pretén renovar el parc de tractors i màquines automotrius agrícoles del sector agrari valencià per mitjà de la ferralla de les més antigues i la seua substitució per tractors nous i màquines noves que, com que estan equipats amb tecnologies modernes, milloren les condicions de treball, tenen més eficiència energètica i produïxen menys impacte ambiental.  
També es podran destinar estes ajudes procedents de la ferralla de tractors i màquines automotrius a l'adquisició de determinades màquines remolcades o suspeses previstes en l'Orde d'11 de juliol de 2008, de la Conselleria d'Agricultura, Pesca i Alimentació.   
Apartat 4. Requisits per a sol·licitar la subvenció  
Els requisits subjectius per a ser beneficiaris són els continguts en l'article 3 de l'Orde de 14 de març de 2007, amb la modificació feta en l'apartat 2, de l'article únic de l'Orde d'11 de juliol de 2008, que són reiteració del règim jurídic previst en l'article 4 del Reial Decret 1539/2006, modificat pel Reial Decret 228/2008  
Els requisits de la maquinària feta ferralla són els previstos en l'article 5 de l'Orde de 14 de març de 2007, i de l'article 5 del Reial Decret 1539/2006, modificat pel Reial Decret 228/2008.   
El tractor nou ha de complir amb els requisits de l'article 6 del Reial Decret 1539/2006, modificat pel Reial Decret 228/2008.  
Apartat 5. Òrgans competents per a la instrucció i la resolució del procediment  
La instrucció dels expedients de concessió d'estes ajudes correspon a les direccions territorials de la Conselleria d'Agricultura, Pesca i Alimentació, tal com es preveu en l'article 8.1 de l'Orde de 14 de març de 2007.  
L'òrgan col·legiat a què es referix l'article 22 de la Llei 38/2003, General de Subvencions, és el previst en l'article 8.2 de l'Orde de 14 de març de 2007, i en el cas que les peticions efectuades excedisquen del crèdit disponible, atendran al barem previst en l'article 7 de l'orde esmentada.  
Serà competent per a resoldre el procediment la directora general de Producció Agrària, segons consta en la delegació de competències que s'incorpora en la disposició addicional de l'Orde de 14 de març de 2007, modificada per l'apartat nou de l'article únic de l'Orde d'11 de juliol de 2008.  
Apartat 6. Lloc i termini de presentació de sol·licituds  
Caldrà ajustar-se a allò que es preveu en l'article 6.1 de l'Orde de 14 de març de 2007. El termini per a presentar les sol·licituds serà d'1 mes, a partir de l'endemà de la publicació d'esta resolució, i es tindrà en compte l'aplicació dels articles 48.2 i 57.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Apartat 7. Termini de resolució i notificació  
S'ajustarà al règim previst per l'article 9 de l'Orde de 14 de març de 2007.  
En compliment de l'article 3.6 del Reglament (CE) número 794/2004, figurarà en cada resolució de concessió que este règim d'ajudes complix allò que es disposa en els articles 87 i 88 del Tractat, i ha sigut comunicada a la Comissió, en data 20 de febrer de 2008, i aprovada amb el codi d'ajuda XA 105/2008.   
Tenint en compte l'article 59.6. b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el supòsit que resulte aplicable l'article 7 de l'Orde de 14 de març de 2007, podrá efectuar-se la publicació substitutiva de la notificació en el DOCV. La publicació s'ajustarà a l'article 60.2 de la llei esmentada i, a més, l'esmentada publicació complirà amb l'article 18 de la Llei 38/2003, de 17 de novembre, General de Subvencions, per la qual s'inserirà la relació de perceptors durant el mes següent a cada trimestre natural, amb la identificació d'estos, segons allò que es preveu sobre això per l'article 30.3.b del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
Apartat 8. Documents i informacions que s'han d'acompanyar amb a la petició  
Segons l'article 6.2 de l'Orde de 14 de març de 2007, els models de sol·licitud, que hauran de ser presentats en dos exemplars, estaran disponibles en les direccions territorials de la Conselleria d'Agricultura, Pesca i Alimentació, en les oficines comarcals de la Conselleria d'Agricultura, Pesca i Alimentació i estaran també accessibles en la pàgina web: http://www.gva.es.  
La documentació que s'ha d'adjuntar a la sol·licitud és la detallada en l'apartat 4 de l'article 6 de l'Orde de 14 de març de 2007.  
Tal com es preveu en l'article 6 de l'Orde de 14 de març de 2007, la presentació de la sol·licitud, per part del beneficiari, comportarà l'autorització a l'òrgan gestor per a demanar els certificats d'estar al corrent de les obligacions fiscals (Agència Tributària i Generalitat Valenciana) i davant de la Seguretat Social.  
Apartat 9. Termini de justificació de l'actuació subvencionable  
Tal com es preveu en l'apartat 6t de l'article únic de l'Orde d'11 de juliol de 2008, el termini de justificació a què es referix l'article 8.1 del Reial Decret 1539/2009 serà fins al 30 d'abril de l'any 2010.  
Apartat 10. Règim de recursos contra esta resolució de convocatòria  
Contra esta resolució procedix interposar recurs de reposició a interposar en el termini d'un mes davant de la consellera, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé interposar directament recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 10 i 46 de la Llei de Jurisdicció Contenciosa Administrativa.  
València, 22 d'abril de 2009.- La consellera d'Agricultura, Pesca i Alimentació: Maritina Hernández Miñana.